היורשים (סרט, 2011)

היורשים (באנגלית: The Descendants) הוא סרט קולנוע אמריקאי שיצא לאקרנים בשנת 2011. הסרט זכה בפרס גלובוס הזהב לסרט הטוב ביותר ובפרס אוסקר לתסריט המעובד הטוב ביותר. במאי הסרט והתסריטאי הוא אלכסנדר פיין, שכתב אותו על בסיס ספרה של קאווי הארט המינגס באותו שם. בסרט מככבים ג'ורג' קלוני שזכה על תפקידו בפרס גלובוס הזהב ושיילין וודלי. הסרט עוקב אחר מאט קינג (ג'ורג' קלוני), עורך דין מהוואי, המשמש נאמן מטעם משפחתו המורחבת, על שטח רחב היקף באי קאואיי. את השטח ירשה המשפחה כתוצאה מנישואי נסיכה מקומית עם מיסיונר לפני מספר דורות ונותרו עוד 7 שנים לפני שהנאמנות עליו תפקע. יחד עם דודניו הרבים, מתחבט קינג בשאלה האם ולמי למכור את השטח בעסקה שעשויה להפוך את כולם לעשירים, אך פיתוח השטח יפגע בנוף הבתולי ובאורח החיים המקומי. במקביל, אליזבת', אשתו של קינג, מאושפזת בבית חולים כשהיא בתרדמת לאחר פגיעת ראש כתוצאה מנפילה מסירת מרוץ. הרופאים מודיעים לקינג שימיה ספורים מאחר שהיא חתומה על הוראה שלא להחזיקה תלויה במכשירי החייאה. לקינג שתי בנות איתן מתקשה להסתדר: סקוטי (אמארה מילר) בת ה-10, בעלת הפרעות התנהגות ואלכס (שיילין וודלי) בת ה-17 ששוהה בפנימייה וסובלת מהתמכרות לסמים. אלכס מגלה לאביה כי אמה בגדה בו עם גבר אחר וזו הסיבה שבחרה לנתק עמה קשר. נסער, רץ מאט אל בית זוג מידידי המשפחה, שהסתירו ממנו את הרומן, הם מספרים לו כי הגבר עמו התרועעה הוא בריאן ספיר, שאליזבת׳ הייתה מאוהבת בו והתכוונה להתגרש ממאט. מאט מכנס את ידידי המשפחה, מודיע להם על מצבה הסופני של אליזבת' ומפציר בהם לבקר אותה לפני מותה. בשיחה עם אלכס מספר לה שהחליט להודיע גם לבריאן ובעקבות כך יוצאים הוא ושתי בנותיו, יחד עם החבר של אלכס סיד, למסע במהלכו הם מבקרים בשטח העומד למכירה, ומעלים זיכרונות. בחוף הים נתקל מאט בבריאן, הוא עוקב אחריו, מגלה שהוא נשוי ואב לילדים, ומתגורר בבית השייך לקרוב משפחתו של מאט, הדודן יו. יו מספר למאט שבריאן, מתווך נדל"ן, עשוי להרוויח סכום גבוה אם עסקת מכירת השטח תצא לפועל. מאט ואלכס מתעמתים עם בריאן ומספרים לו על התאונה, מאט מציין כי הוא רוצה לתת לבריאן הזדמנות לבקר את אליזבת' בבית החולים לפני שתמות. בשיחה ביניהם הוא מגלה שהרגשות הם חד צדדיים ושבריאן לא אהב את אליזבת' ולא התכוון להיפרד ממשפחתו עבורה. בהצבעת המשפחה המורחבת על מכירת השטח הם מחליטים לאשר את עסקת המכירה, אך רגע לפני החתימה על המסמכים, מאט מסרב לחתום עליהם למרות איומי קרובי משפחתו. הוא מציין שהמשפחה קשורה להוואי ולאדמה ושהוא רוצה להמשיך ולשמור אותה במשפחה. לאחר מותה של רעייתו מפזרים מאט, אלכס וסקוטי את אפרה בים ובסצנת הסיום מתיישבים יחדיו בספה מול הטלוויזיה, אוכלים במשותף גלידה, כמשפחה מאוחדת. מאט קינג - ג'ורג' קלוני - עו"ד יליד הוואי, משמש נאמן המשפחה המורחבת לשטח עצום ויקר באי אלכס קינג- שיילין וודלי - בתו הבכורה של מאט סקוטי קינג - אמארה מילר - בתו הצעירה של מאט הדודן יו - בו ברידג'ס - קרוב משפחתו של מאט בריאן ספיר - מת'יו לילארד - סוכן נדל"ן והמאהב של אשתו של מאט ג'ולי ספיר - ג'ודי גריר - רעייתו של בריאן ספיר סקוט תורסון - רוברט פורסטר - אביה של אליזבת קינג סיד - ניק קראוזה - חבר של אלכס צילומי הסרט החלו במרץ 2010 ובוצעו ברובם בהונולולו ובמפרץ הנאליי באי קאואיי. את הסרט מלווה פסקול המורכב ברובו ממוזיקת הוואי. הסרט הוקרן לראשונה בספטמבר 2011 במסגרת פסטיבל הסרטים הבינלאומי בטורונטו ובהקרנה מסחרית בארצות הברית בנובמבר 2011. הסרט זכה לביקורות אוהדות מציבור המבקרים, באתר Rotten Tomatoes המרכז את דיווחי המבקרים מארצות הברית דווח כי הממוצע לו זכה הסרט עמד על 89% ומצד קהל הצופים על 79%. טוד מקארתי מהמגזין The Hollywood Reporter, ציין כי זהו סרטו הטוב ביותר של פיין, הוא שיבח את משחקו של קלוני ושהסרט ימשוך קהלים מכל הסוגים, פיטר טרוורס מהרולינג סטון ציין כי זוהי הופעתו הטובה ביותר בקריירה של קלוני, וסיכם שאם הצופה מעוניין בסרט להתחבר אליו, הרי שהיורשים הוא קרוב למושלם מבחינה זו. איי. או. סקוט מהניו יורק טיימס כתב כי לקרוא לסרט מושלם יהיה מעין עלבון לאי-המושלמות האנושית שהסרט מייצג. מבקר הקולנוע יאיר רוה רשם ש"זה אחד הסרטים עם התסריטים הכי נפלאים שנתקלתי בהם הרבה מאוד זמן". בקופות רשם הסרט הכנסות של כ-83 מיליון דולר בארצות הברית ו-95 מיליון נוספים ברחבי העולם. פרס גלובוס הזהב לסרט הטוב ביותר - דרמה פרס גלובוס הזהב לשחקן הטוב ביותר - סרט דרמה - ג'ורג' קלוני מועמד לפרס גלובוס הזהב לבמאי הטוב ביותר - אלכסנדר פיין מועמד לפרס גלובוס הזהב לתסריט הטוב ביותר מועמד לפרס גלובוס הזהב לשחקנית המשנה הטובה ביותר - סרט קולנוע - שיילין וודלי אחד מסרטי השנה של מכון הסרטים האמריקאי פרס הסרט הטוב ביותר מאגודת מבקרי הסרטים בצפון אמריקה פרס אוסקר לתסריט המעובד הטוב ביותר מועמד לפרס אוסקר לסרט הטוב ביותר מועמד לפרס אוסקר לשחקן הטוב ביותר - ג'ורג' קלוני מועמד לפרס אוסקר לבמאי הטוב ביותר - אלכסנדר פיין מועמד לפרס אוסקר לעריכה הטובה ביותר - קווין טנט פרס סטלייט לסרט הטוב ביותר ולתסריט המעובד הטוב ביותר פרס גילדת הכותבים של אמריקה לתסריט הטוב ביותר אתר האינטרנט הרשמי של היורשים (באנגלית) "היורשים", במסד הנתונים הקולנועיים IMDb (באנגלית) "היורשים", באתר נטפליקס "היורשים", באתר AllMovie (באנגלית) "היורשים", באתר Rotten Tomatoes (באנגלית) "היורשים", באתר Box Office Mojo (באנגלית) "היורשים", באתר Metacritic (באנגלית) "היורשים", באתר אידיבי "היורשים", באתר דיסני+ סרטים (באנגלית) "היורשים", במסד הנתונים הקולנועיים KinoPoisk (ברוסית) התסריט "היורשים": איך ג'ורג' קלוני עשה סרט בהוואי?, באתר וואלה, 20 בינואר 2012 אבנר שביט‏, "היורשים": נוגע ללב, למרות ולא בגלל ג'ורג' קלוני, באתר וואלה, 20 בינואר 2012 אורון שמיר, עכבר העיר אונליין, "היורשים": סרט המסע המושלם, באתר הארץ, 19 בינואר 2012 ארז דבורה, "היורשים" : עיון רגיש בעושר, באתר ynet, 22 בינואר 2012 דורון פישלר, ראן קלוני, ראן: ב"היורשים", ג'ורג' קלוני נראה אנושי, באתר nrg‏, 24 בינואר 2012 יאיר רוה, "היורשים", ביקורת, בבלוג הקולנוע "סינמסקופ", 21 בינואר 2012 "היורשים", באתר ביקורות הסרטים Rotten Tomatoes (באנגלית) The Descendants: Telluride Film Review, ביקורת מ-2 בספטמבר 2011 The Descendants, ביקורת מ-15 בנובמבר 2011 For One Man, Hawaii Is a Land of Problems, ביקורת מ-15 בנובמבר 2011 יאיר רוה, "היורשים", ביקורת, בבלוג הקולנוע "סינמסקופ", 21 בינואר 2012 היורשים באתר boxofficemojo.com